CELEX: 32020D1550
Language: bg
Date: 2020-10-23 00:00:00
Title: Решение за изпълнение (EC) 2020/1550 на Комисията от 23 октомври 2020 година за определяне на многогодишната програма за контрол за периода 2021—2025 г., който да се извършва от експерти на Комисията в държавите членки с цел проверка на прилагането на законодателството на Съюза в областта на агрохранителната верига

26.10.2020   
               
               
                  BG
               
               
                  Официален вестник на Европейския съюз
               
               
                  L 354/9
               
            
         РЕШЕНИЕ ЗА ИЗПЪЛНЕНИЕ (EC) 2020/1550 НА КОМИСИЯТА
         от 23 октомври 2020 година
         за определяне на многогодишната програма за контрол за периода 2021—2025 г., който да се извършва от експерти на Комисията в държавите членки с цел проверка на прилагането на законодателството на Съюза в областта на агрохранителната верига
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 118, параграф 1, буква а) от него,
         като има предвид, че:
         
                     (1)
                  
                  
                     Отговорността за осигуряване на изпълнението на законодателството на Съюза в областта на агрохранителната верига се носи от държавите членки, чиито компетентни органи извършват мониторинг и проверяват чрез организирането на официален контрол, че съответните изисквания на Съюза действително се спазват и изпълняват. Успоредно с този мониторинг и проверка в член 116 от Регламент (ЕС) 2017/625 се изисква експерти на Комисията да извършват контрол, включително одит, в държавите членки с цел проверка на прилагането на законодателството на Съюза. Този контрол от страна на Комисията следва да се извършва в областта на безопасността на храните и фуражите, здравето на животните и хуманното отношение към тях, здравето на растенията, продуктите за растителна защита и функционирането на националните системи за контрол и на компетентните органи, които ги управляват, като се вземат предвид полезните взаимодействия с уредбата на контрола в рамките на общата селскостопанска политика.
                  
               
                     (2)
                  
                  
                     Комисията състави многогодишна програма за контрол за периода 2021—2025 г., която съответства на продължителността на мандата на Комисията и отразява нейните приоритети. Този контрол ще се извършва от експерти на Комисията в държавите членки с цел проверка на прилагането на законодателството в горепосочените области. При определянето на приоритетите бяха приложени разнообразни критерии, включително установен риск за потребителите, животните или растенията, предишни резултати на държавите членки в областта, обем на производството, информация от имащи отношение източници (например Европейския орган за безопасност на храните) и от системата за управление на информацията относно официалния контрол (IMSOC) и нейните елементи.
                  
               
                     (3)
                  
                  
                     Многогодишната програма за контрол дава принос за приоритетната област на действие на Комисията Европейски зелен пакт (2) и за стратегията „Стратегия „От фермата до трапезата“ за справедлива, здравословна и екологосъобразна продоволствена система“ (3). Тя допринася и за мониторинга на общата селскостопанска политика в съответствие с правилата за кръстосано съответствие, определени в Регламент (ЕС) № 1306/2013 на Европейския парламент и на Съвета (4). Предвиденият в многогодишната програма контрол дава възможност на Комисията да изпълни правните си задължения да следи за прилагането на правото на Съюза, като проверява дали официалният контрол в държавите членки в съответните области е в съответствие със законодателството на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Многогодишната програма за контрол за периода 2021—2025 г., който се извършва от експерти на Комисията в държавите членки съгласно предвиденото в член 116, параграф 1 от Регламент (ЕС) 2017/625, се съдържа в приложението.
         
         
            Член 2
            Настоящото решение влиза в сила на двадесетия ден след деня на публикуването му в Официален вестник на Европейския съюз.
         
         
            Съставено в Брюксел на 23 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  COM(2019) 640 final.
         
            (3)  COM(2020) 381 final.
         
            (4)  Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (ОВ L 347, 20.12.2013 г., стр. 549).
      
      
         
            ПРИЛОЖЕНИЕ
            Настоящото приложение съдържа програмата за контрол от страна на експерти на Комисията в държавите членки в областите, обхванати от Регламент (ЕС) 2017/625, през периода 2021—2025 г.
            За въпросния период Комисията определи някои приоритетни области в сферата на безопасността на храните и фуражите, качеството на храните, здравето на животните и хуманното отношение към тях, здравето на растенията, продуктите за растителна защита и функционирането на националните системи за контрол и на компетентните органи.
            Контролът от страна на Комисията обхваща всички държави членки във всяка една от приоритетните области. Специфичните въпроси, обхванати от индивидуалния контрол, ще бъдат адаптирани спрямо положението във всяка държава членка.
            Експертите на Комисията извършват контрол, включително проверки на място, одити и документални анализи в съответствие с член 116 от Регламент (ЕС) 2017/625.
            Многогодишната програма за контрол от страна на Комисията в държавите членки за периода 2021—2025 г. с цел проверка на прилагането на правилата в областите, обхванати от член 1, параграф 2 от Регламент (ЕС) 2017/625, включва и други области, предвидени в посочения регламент, като измамите и контрола на вноса. Многогодишната програма се съдържа в точки 1—10 (в разбивка по области и специфични цели) и в точка 11 (в разбивка по години) от настоящото приложение.
            1.   Храни и безопасност на храните
            
            
                        Приоритетна област
                     
                     
                        Специфични цели
                     
                  
                        
                           Храни от животински произход
                        
                        
                           (напр. безопасност на месото от бозайници и птици и на продукти от тях, мляко и продукти от него, продукти от риболов, хигиена на производството на живи двучерупчести мекотели)
                        
                     
                     
                        Проверка на съответствието на държавите членки с приложимото законодателство на Съюза в областта на безопасността на храните, уреждащо производството и пускането на пазара на храни от животински произход (обхващащо също така проследимостта и етикетирането, включително на генетично модифицирани организми), със специален фокус върху месото от бозайници и птици и продуктите от тях, мляко и продукти от него, продукти от риболов, живи двучерупчести мекотели, и на изпълнението на официалния контрол в това отношение.
                     
                  
                        
                           Зоонози, предавани с храни
                        
                        
                           (напр. Salmonella)
                        
                     
                     
                        Проверка на съответствието на държавите членки с приложимото законодателство на Съюза, уреждащо контрола на зоонозите, предавани с храни, със специален фокус върху степента на изпълнение и ефективността на националните ветеринарни програми, съфинансирани от Комисията, и на изпълнението на официалния контрол в това отношение.
                     
                  
                        
                           Храни от неживотински произход
                        
                        
                           (напр. безопасност на плодовете и зеленчуците, билките, подправките и кълновете)
                        
                     
                     
                        Проверка на съответствието на държавите членки с приложимото законодателство на Съюза в областта на безопасността на храните, уреждащо производството и пускането на пазара на храни от неживотински произход (обхващащо също така проследимостта и етикетирането, включително на генетично модифицирани организми), със специален фокус върху микробиологичната безопасност, и на изпълнението на официалния контрол в това отношение.
                     
                  
                        
                           Остатъчни вещества в живи животни и храни от животински произход
                        
                        
                           (остатъчни вещества от ветеринарномедицински продукти, пестициди и замърсители)
                        
                     
                     
                        Проверка на съответствието на държавите членки с приложимото законодателство на Съюза, уреждащо остатъчните вещества от ветеринарномедицински, пестициди и замърсители в живи животни и храни от животински произход.
                        Проверка дали представените от държавите членки планове за наблюдение на остатъчните вещества съответстват на изискванията, определени в приложимото законодателство на Съюза.
                     
                  
                        
                           Замърсители в храни от неживотински произход
                        
                        
                           (напр. микотоксини)
                        
                     
                     
                        Проверка въз основа на многогодишните национални планове за контрол на държавите членки и на докладите по тях дали официалният контрол на замърсителите в храните от неживотински произход съответства на изискванията, определени в приложимото законодателство на Съюза.
                     
                  2.   Фуражи и безопасност на фуражите
            
            
                        Приоритетна област
                     
                     
                        Специфични цели
                     
                  
                        
                           Обща хигиена на фуражите
                        
                        
                           (хигиена на фуражите, одобряване и регистриране на обекти, проследимост, етикетиране и замърсители)
                        
                     
                     
                        Проверка на съответствието на държавите членки с приложимото законодателство на Съюза, уреждащо хигиената на фуражите (със специален фокус върху хигиената на фуражите, одобряването и регистрирането на обектите, замърсителите, проследимостта и етикетирането, включително на генетично модифицирани организми), и на изпълнението на официалния контрол в това отношение.
                     
                  
                        
                           Медикаментозни фуражи
                        
                     
                     
                        Проверка на съответствието на държавите членки с правните изисквания на Съюза, уреждащи производството на медикаментозни фуражи и приложими от януари 2022 г.
                     
                  
                        
                           Странични животински продукти и производни продукти
                        
                        
                           (сектор на месото, преработвателни предприятия)
                        
                     
                     
                        Проверка на съответствието на държавите членки с приложимото законодателство на Съюза, уреждащо боравенето с, използването и унищожаването на странични животински продукти и производни продукти, получени в Съюза или пуснати на пазара на Съюза, и на изпълнението на официалния контрол в това отношение, със специален фокус върху сектора на месото и преработвателните предприятия.
                     
                  3.   Здраве на животните
            
            
                        Приоритетна област
                     
                     
                        Специфични цели
                     
                  
                        
                           Активни епизоотични болести
                        
                        
                           (напр. африканска чума по свинете, високопатогенна инфлуенца по птиците)
                        
                     
                     
                        Проверка на съответствието на държавите членки с приложимото законодателство на Съюза, уреждащо контрола върху основните активни болести по животните, като африканска чума по свинете и високопатогенна инфлуенца по птиците, и на изпълнението на официалния контрол в това отношение.
                     
                  
                        
                           Зоонози, които не се предават с храни
                        
                        
                           (напр. бяс)
                        
                     
                     
                        Проверка на съответствието на държавите членки с приложимото законодателство на Съюза, уреждащо контрола на зоонозите, които не се предават с храни, със специален фокус върху степента на изпълнение и ефективността на националните ветеринарни програми, съфинансирани от Комисията, и на изпълнението на официалния контрол в това отношение.
                     
                  
                        
                           Ензоотични болести
                        
                        
                           (напр. туберкулоза, бруцелоза)
                        
                     
                     
                        Проверка на съответствието на държавите членки с приложимото законодателство на Съюза, уреждащо контрола на ензоотичните болести, със специален фокус върху степента на изпълнение и ефективността на националните ветеринарни програми, съфинансирани от Комисията, и на изпълнението на официалния контрол в това отношение.
                     
                  
                        
                           Готовност и предотвратяване
                        
                        
                           (планове за действие при извънредни ситуации)
                        
                     
                     
                        Проверка на съответствието на държавите членки с приложимото законодателство на Съюза, уреждащо готовността за справяне с множество огнища на епизоотични болести, и на официалния контрол в това отношение.
                     
                  4.   Хуманно отношение към животните
            
            
                        Приоритетна област
                     
                     
                        Специфични цели
                     
                  
                        
                           Транспорт
                        
                        
                           (негодни животни, плавателни съдове за добитък, неотбити телета, контролни пунктове, използвани за транзитно преминаване на животни)
                        
                     
                     
                        Проверка на съответствието на държавите членки с приложимото законодателство на Съюза, уреждащо хуманното отношение към животните по време на транспортиране, със специален фокус върху негодните животни, плавателните съдове за добитък, неотбитите телета и контролните пунктове, използвани за транзитно преминаване на животни, и на официалния контрол в това отношение.
                     
                  
                        
                           В стопанствата
                        
                        
                           (кокошки носачки)
                        
                     
                     
                        Проверка на съответствието на държавите членки с приложимото законодателство на Съюза, уреждащо хуманното отношение към кокошките носачки по време на отглеждане, и на официалния контрол в това отношение.
                     
                  
                        
                           Клане
                        
                        
                           (преживни животни, домашни птици)
                        
                     
                     
                        Проверка на съответствието на държавите членки с приложимото законодателство на Съюза, уреждащо хуманното отношение към преживните животни и домашните птици по време на клане, и на официалния контрол в това отношение.
                     
                  5.   Здраве на растенията
            
            
                        Приоритетна област
                     
                     
                        Специфични цели
                     
                  
                        
                           Огнища на вредители по растенията
                        
                        
                           (представляващи значителна заплаха)
                        
                     
                     
                        Проверка на съответствието на държавите членки с приложимото законодателство на Съюза, уреждащо контрола над вредителите по растенията, открити на територията на Съюза, със специален фокус върху вредителите, представляващи значителна заплаха, например Xylella fastidiosa, вируса на кафявото набраздяване по плодовете на доматите, азиатския и китайския сечко от рода Anoplophora, Trioza и други вредители, идентифицирани като приоритет, както и проверка на изпълнението на официалния контрол в това отношение.
                     
                  
                        
                           Готовност и предотвратяване
                        
                        
                           (планове за действие при извънредни ситуации)
                        
                     
                     
                        Проверка на съответствието на държавите членки с приложимото законодателство на Съюза, уреждащо изготвянето и актуализирането на плановете за действие при извънредни ситуации във връзка със здравето на растенията.
                     
                  
                        
                           Движение на растения, растителни продукти и други продукти в рамките на Съюза
                        
                        
                           (растителни паспорти)
                        
                     
                     
                        Проверка на съответствието на държавите членки с приложимото законодателство на Съюза, уреждащо движението на растения, растителни продукти и други продукти в рамките на Съюза, със специален фокус върху изпълнението на официалния контрол в това отношение.
                     
                  6.   Пускане на пазара и употреба на
               продукти за растителна защита
               и
               устойчива употреба на пестицидите
            
            
                        Приоритетна област
                     
                     
                        Специфични цели
                     
                  
                        
                           Продукти за растителна защита
                        
                        
                           (разрешаване, пускане на пазара и употреба на пестициди, остатъци от пестициди)
                        
                     
                     
                        Проверка на съответствието на държавите членки с приложимото законодателство на Съюза, уреждащо разрешаването, пускането на пазара и употребата на продукти за растителна защита и остатъците от пестициди, и на изпълнението на официалния контрол в това отношение.
                     
                  
                        
                           Устойчива употреба на пестициди
                        
                     
                     
                        Проверка на съответствието на държавите членки с приложимото законодателство на Съюза, уреждащо устойчивата употреба на пестициди, и на официалния контрол в това отношение.
                     
                  7.   Качество на храните
            
            
                        Приоритетна област
                     
                     
                        Специфични цели
                     
                  
                        
                           Биологично земеделие
                        
                     
                     
                        Проверка на съответствието на държавите членки с приложимото законодателство на Съюза, уреждащо производството и етикетирането на биологични продукти (вкл. проследимост и етикетиране на генетично модифицираните организми), и на изпълнението на официалния контрол в това отношение.
                     
                  
                        
                           Географски означения
                        
                     
                     
                        Проверка на съответствието на държавите членки с приложимото законодателство на Съюза, уреждащо производството и етикетирането на продукти с географски указания (защитено наименование за произход (ЗНП) и защитени географски указания (ЗГУ) и на храни с традиционно специфичен характер (ХТСХ), и на изпълнението на официалния контрол в това отношение.
                     
                  8.   Въвеждане в Съюза на животни и стоки от трети държави
            
            
                        Приоритетна област
                     
                     
                        Специфични цели
                     
                  
                        
                           Официален контрол на животните и стоките
                        
                     
                     
                        Проверка дали държавите членки изпълняват задълженията си по отношение на извършването на официален контрол на животните и стоките, въвеждани в Съюза от трети държави.
                        Проверка дали животните и стоките, влизащи в Съюза от трети държави, съответстват на приложимите общи и специфични изисквания за въвеждане в Съюза.
                        Специален фокус ще бъде поставен върху правилата, въведени с Регламент (ЕС) 2017/625 и свързаните с него делегирани актове и актове за изпълнение.
                     
                  
                        
                           Съответствие на граничните контролни пунктове
                        
                     
                     
                        Проверка дали граничните контролни пунктове, предложени от държавите членки за определяне, съответстват на минималните изисквания за гранични контролни пунктове, включително инспекционните центрове, определени в приложимото законодателство на Съюза, преди определянето на пунктовете.
                        Проверка дали граничните инспекционни пунктове, определените гранични пунктове, пунктовете на въвеждани и първите пунктове на въвеждане, преструктурирани в съответствие с член 61, параграф 2 от Регламент (ЕС) 2017/625, съответстват на приложимите минимални изисквания.
                        Проверка дали контролните пунктове, различни от гранични контролни пунктове, посочени в член 53, параграф 1, буква а) от Регламент (ЕС) 2017/625, съответстват на приложимите минимални изисквания.
                     
                  
                        
                           Официален фитосанитарен контрол
                        
                     
                     
                        Проверка дали държавите членки изпълняват задълженията си по отношение на провеждането на официален фитосанитарен контрол върху растения, растителни продукти и други продукти, въвеждани в Съюза от трети държави.
                        Предоставяне на увереност, че растенията, растителните продукти и другите продукти, въвеждани в Съюза от трети държави, съответстват на приложимите фитосанитарни изисквания за въвеждане в Съюза.
                     
                  9.   Антимикробна резистентност
            
            
                        Приоритетна област
                     
                     
                        Специфични цели
                     
                  
                        
                           Мониторинг на антимикробната резистентност при зоонозните и коменсалните бактерии
                        
                     
                     
                        Проверка на съответствието на държавите членки със законодателството, уреждащо мониторинга на антимикробната резистентност при зоонозните и коменсалните бактерии, и осигуряване по този начин на принос за пълното изпълнение на Европейския план за действие „Едно здраве“ срещу антимикробната резистентност (АМР) от 2017 г. (1).
                     
                  10.   Общи аспекти на агрохранителната верига
            
            
                        Приоритетна област
                     
                     
                        Специфични цели
                     
                  
                        
                           Измами
                        
                     
                     
                        Проверка на съответствието на държавите членки с приложимото законодателство на Съюза, уреждащо установяването на измамни или подвеждащи практики и последващите действия по тях по протежение на агрохранителна верига, и на изпълнението на официалния контрол в това отношение.
                     
                  
                        
                           Последващи действия, произтичащи от препоръките по одитите
                        
                        
                           (секторни и общи)
                        
                     
                     
                        Проверка дали държавите членки предприемат подходящи последващи действия за отстраняване на евентуални конкретни или системни недостатъци, установени при контрола от страна на Комисията.
                     
                  
                        
                           Контрол върху износа
                        
                     
                     
                        Проверка на контрола, упражняван от държавите членки във връзка с изпълнението на изискванията за сертифициране при износ.
                     
                  11.   Многогодишна програма за контрол за периода 2021—2025 г. — разбивка по години
            
            
                        Област
                     
                     
                        Приоритетна област
                     
                     
                        2021 г.
                     
                     
                        2022 г.
                     
                     
                        2023 г.
                     
                     
                        2024 г.
                     
                     
                        2025 г.
                     
                  
                        
                           Храни и безопасност на храните
                        
                     
                     
                        
                           Храни от животински произход
                        
                     
                     
                        
                           Безопасност на месото от бозайници и птици и на продукти от тях, мляко и продукти от него, продукти от риболов, живи двучерупчести мекотели
                        
                     
                  
                        
                           Зоонози, предавани с храни
                        
                     
                     
                        
                           Приоритетни зоонози
                        
                        (например: Salmonella)
                     
                  
                        
                           Храни от неживотински произход
                        
                     
                     
                        
                           Безопасност на плодовете и зеленчуците, билките, подправките и кълновете
                        
                     
                  
                        
                           Остатъчни вещества
                        
                     
                     
                        
                           Остатъчни вещества в живи животни и храни от животински произход
                        
                     
                  
                        
                           Замърсители
                        
                     
                     
                        
                           Замърсители в храни от неживотински произход
                        
                     
                  
                        
                           Фуражи и безопасност на фуражите
                        
                     
                     
                        
                           Безопасност на фуражите
                        
                     
                     
                        
                           Обща хигиена на фуражите
                        
                     
                     
                         
                     
                  
                         
                     
                     
                        
                           Медикаментозни фуражи
                        
                     
                  
                        
                           Странични животински продукти и производни продукти
                        
                     
                     
                         
                     
                  
                        
                           Здраве на животните
                        
                     
                     
                        
                           Активни епизоотични болести
                        
                     
                     
                        
                           Приоритетни болести
                        
                        (например: африканска чума по свинете, високопатогенна инфлуенца по птиците)
                     
                  
                        
                           Зоонози, които не се предават с храни
                        
                     
                     
                        
                           Приоритетни зоонози
                        
                        (например: бяс)
                     
                  
                        
                           Ензоотични болести
                        
                     
                     
                        
                           Болести, за които има действащи програми за ликвидиране
                        
                        (например: туберкулоза, бруцелоза)
                     
                  
                        
                           Готовност и превенция
                        
                     
                     
                         
                     
                     
                        
                           Планове за действие при извънредни ситуации при здравето на животните
                        
                     
                  
                        
                           Хуманно отношение към животните
                        
                     
                     
                        
                           Транспорт
                        
                     
                     
                         
                     
                     
                        
                           Негодни животни, плавателни съдове за добитък, неотбити телета
                        
                     
                     
                         
                     
                  
                        
                           Контролни пунктове, използвани за транзитно преминаване на животни
                        
                     
                     
                         
                     
                  
                        
                           В стопанствата
                        
                     
                     
                        
                           Кокошки носачки
                        
                     
                     
                         
                     
                  
                        
                           Клане
                        
                     
                     
                        
                           Преживни животни, домашни птици
                        
                     
                     
                         
                     
                  
                        
                           Здраве на растенията
                        
                     
                     
                        
                           Огнища на вредители по растенията
                        
                     
                     
                        
                           Приоритетни вредители
                        
                        (например: Xylella fastidiosa, вирус на кафявото набраздяване по плодовете на доматите, азиатски и китайски сечко от рода Anoplophora, Trioza)
                     
                  
                        
                           Готовност и превенция
                        
                     
                     
                         
                     
                     
                        
                           Планове за действие при извънредни ситуации при здравето на растенията
                        
                     
                  
                        
                           Движение на растения, растителни продукти и други продукти в рамките на Съюза
                        
                     
                     
                         
                     
                     
                        
                           Растителни паспорти
                        
                     
                  
                        
                           ПРЗ и УУП
                        
                     
                     
                        
                           Продукти за растителна защита (ПРЗ)
                        
                     
                     
                         
                     
                     
                        
                           Разрешаване, пускане на пазара и употреба на пестициди
                        
                     
                  
                        
                           Остатъчни вещества от пестициди
                        
                     
                  
                        
                           Устойчива употреба на пестициди (УУП)
                        
                     
                     
                        
                           Устойчива употреба на пестициди
                        
                     
                  
               
            
                        Област
                     
                     
                        Приоритетна област
                     
                     
                        2021 г.
                     
                     
                        2022 г.
                     
                     
                        2023 г.
                     
                     
                        2024 г.
                     
                     
                        2025 г.
                     
                  
                        
                           Качество на храните
                        
                     
                     
                        
                           Биологично земеделие
                        
                     
                     
                        
                           Биологично земеделие
                        
                     
                  
                        
                           Географски означения
                        
                     
                     
                        
                           Използване и етикетиране на ЗНП/ЗГУ/ХТСХ
                        
                     
                  
                        
                           Въвеждане в Съюза на животни и стоки от трети държави
                        
                     
                     
                        
                           Официален контрол на животните и стоките
                        
                     
                     
                        
                           Официален контрол на животните и стоките
                        
                     
                  
                        
                           Гранични контролни пунктове
                        
                     
                     
                        
                           Съответствие на граничните контролни пунктове
                        
                     
                  
                        
                           Официален фитосанитарен контрол
                        
                     
                     
                        
                           Официален фитосанитарен контрол на растения, растителни продукти и други продукти
                        
                     
                     
                         
                     
                  
                        
                           АМР
                        
                     
                     
                        
                           Мониторинг
                        
                     
                     
                         
                     
                     
                        
                           Мониторинг на антимикробната резистентност при зоонозните и коменсалните бактерии
                        
                     
                  
                        
                           Общи аспекти на агрохранителната верига
                        
                     
                     
                        
                           Измами
                        
                     
                     
                        
                           Уредба за борба с измамни или подвеждащи практики
                        
                     
                     
                         
                     
                  
                        
                           Последващи действия
                        
                     
                     
                        
                           Последващи действия, произтичащи от препоръките по одитите
                        
                     
                  
                        
                           Износ
                        
                     
                     
                        
                           Надзор от страна на Комисията на контрола, упражняван от държавите членки във връзка с изпълнението на изискванията за сертифициране при износ
                        
                     
                  
               (1)  COM(2017) 339 final.